paragraph_text: 2002. napisao je monografiju dužine 800 stranica o Splitskom festivalu. Knjiga nosi naslov "Od POŠK-a do Prokurativa", povodom njegove 40. obljetnice. Na pisanje knjige o Splitskom festivalu odlučio se jer je to osjetio kao osobnu zadaću, kao dio projekta kojim bi trebalo izmijeniti cjelokupni sustav koji je "hrvatsku zabavnu glazbu doveo do ponora, budući da smatra da je hrvatska zabavna glazba sustavno uništavana, ne samo na ovim prostorima — od POŠK-a do Prokurativa, da su izgubljeni svi kriteriji, da se zabavna glazba tretira kao potrošna roba." Smatra da bi se moglo razmišljati o tome da se zabavnoj glazbi dade mjesta u novinskim rubrikama koje obrađuju pitanja iz kulture, a ne da bude u situaciji kao današnjoj, u kojoj se uz časne iznimke, "po radijskim postajama je smeće koje smo pokupili po ruševinama Istoka i Zapada."Sva arhivska građa o Splitskom festivalu je - spaljena!, Razgovor za Slobodnu Dalmaciju, prilog TV & spektakli, 14. rujna 2000.